armvectores/hy_wikipedia_2023 huggingface dataset:
Մագնուս Միտտագ-Լեֆլեր

Մագնուս Գուստավ Միտտագ-Լեֆլեր (Mittag-Leffler, մարտի 16, 1846(1846-03-16)[…], Ստոկհոլմ - հուլիսի 7, 1927(1927-07-07)[…], Յուրսհոլմ, Ստոկհոլմի լեն, Շվեդիա[…]), շվեդ մաթեմատիկոս։ Ավարտել է Ուփսալայի համալսարանը (1827)։ Հելսինգֆորսի (1877 թվականից) և Ստոկհոլմի (1881 թվականից) համալսարանների պրոֆեսոր։ 1882 թվականին հիմնել է մաթեմատիկական խոշոր պարբերականներից մեկը՝ «Acta mathematica»-ն։ Աշխատանքները վերաբերում են անալիտիկ ֆունկցիաների տեսությանը (զբաղվել է ֆունկցիաների անալիտիկ ներկայացման հարցերով)։ Մտցրել է ամբողջ ֆունկցիաների մի դաս։


== Ծանոթագրություններ ==

(տես Միտտագ-Լեֆլերի տիպի ֆունկցիաներ)։
Վան Հաո

Վան Հաո ( չինարեն հեշտ. 王皓 , պինին: Wáng Hào, օգոստոսի 4, 1989(1989-08-04), Հարբին, Չինաստան), չինացի շախմատիստ, գրոսմայստեր (2005)։
Չինաստանի հավաքականի կազմում հաղթել է մինչև 16 տարեկան պատանիների օլիմպիադայում (2002, 2004), ընդ որում՝ 2004 թ. առաջին խաղատախտակի վրա 9 հնարավորից վաստակել է 8 միավոր։ 2004 թվականին հաղթել է Յակուտսկի պատանեկան մրցաշարում, 2005 թ.` Դուբայի, 2005 և 2007 թվականներին` Կուալա Լումպուրի, 2008 թվականին՝ Ռեյկյավիկի մրցաշարերում։ 2010 թվականի Չինաստանի չեմպիոն։


== Մարզական արդյունքներ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Վան Հաոյի անձնական քարտը 365chess.com կայքում
Վան Հաոյի անձնական քարտը OlimpBase.org կայքում
Մալինովկա (գյուղ, Մալինի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1889 թվականին։
2001 թվականի տվյալներով Մալինովկա գյուղում բնակվում էր 568 մարդ։ Բնակավայրը զբաղեցնում է 2551 կմ² տարածք։ Բնակչության խտությունը կազմում էր 222,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նյորդլինգեն

Նյորդլինգեն  (գերմ.՝ Nördlingen), քաղաք Գերմանիայում, շրջանային կենտրոն։ Գտնվում է Բավարիա հողում։
Ենթարկվում է Շվաբիա վարչական շրջանին։ Ընդգրկված է Դոնաու֊Ռիս շրջանի մեջ։ Բնակչությունը կազմում է 19 023 մարդ (2010 թվականի դեկտեմբերի 31-ի տվյալներով)։ Զբաղեցնում է 68,10 կմ² տարածք։ Պաշտոնական կոդը՝ 09 7 79 194։
Քաղաքը տեղակայված է Նորդլինգենյան Ռիս հովտի կենտրոնում, որը ձևավորվել է երկնաքարի անկման հետևանքով։ Նյորդլինգենը նաև եղել է երկու պատերազմների ռազմաճակատ՝ Երեքհարյուրամյա պատերազմի ժամանակ։
Այսօր սա Գերմանիայի այն երեք քաղաքներից մեկն է, որտեղ ամբողջովին պահպանվել են քաղաքային պարիսպները (մյուս երկու քաղաքներն են Տաուբերի Ռոտենբուրգը և Դինքելսբյուլը)։
Քաղաքում կան թանգարաններ, ինչպիսիք են Բավարիայի երկաթուղային թանգարանը, Քաղաքային թանգարան, Քաղաքային պարիսպների թանգարան (գերմ.՝ Stadtmauermuseum) և ուրիշներ։
Նյորդլինգենը այն առաջին բողոքական քաղաքներից մեկն էր, որն իր մասնակցությունն էր ունեցել 1529 թ. Շպեյերի բողոքական ակցիաներին։ 1802 թվականին Նյորդլինգենը, մտնելով Բավարիայի կազմում, դադարեց լինել կայսերական ազատ քաղաք։


== Նորդլինգենում ծնված անձինք ==
Ռոբերտ Բեյշլագ (1838—1903) — գերմանացի գեղանկարիչ։
Գերդ Մյուլեր — գերմանացի ֆուտբոլիստ, Եվրոպայի և աշխարհի չեմպիոն։


== Ծանոթագրություններ ==
Սասունցի Դավիթ կամավորական ջոկատ

«Սասունցի Դավիթ» կամավորական ջոկատ։ Կազմավորվել է 1990 թվականին Երևանում՝ մայրաքաղաքի տարբեր շրջանների և Դավթաշեն թաղամասի կամավորականներից (հիմնադիր՝ Աշոտ Մանուկյան)։ 1990 թվականի հունվարին Ազատության հրապարակից հայրենիքի սահմանները պաշտպանելու մղումով Աշոտ Մանուկյանը դավթաշենցիներին կոչ արեց երեկոյան հավաքվել և մարտական ջոկատ կազմելու հարց քննարկել։ Ձևավորվում է 11 անձից բաղկացած կազմ կոմիտե, որի նախագահ է ընտրվում Հ. Հովսեփյանը։ Կազմ կոմիտեն իր առջև խնդիր է դնում ապահովել ժողովրդի ինքնապաշտպանությունը, նպաստել ազգի քաղաքական, տնտեսական և հոգևոր զարգացմանը։ Առկա իրավիճակում որպես առաջնային խնդիր սահմանամերձ շրջաններում ապրող բնակչության պաշտպանությունն էր։ Կազմակերպության ներսում ստեղծվում է կամավորական ջոկատ որի հրամանատար է ընտրվում Աշոտ Մանուկյանը, իսկ շտաբի պետ` Սամվել Գևորգյանը։ Կամավորական այս ջոկատը Աշոտ Մանուկյանի առաջարկով և կազմ կոմիտեի հավանությամբ կոչվում է Սասունցի Դավիթ։ Ընդամենը երեք օր անց դավիթաշենցի կամավորականներից կազմված «Սասունցի Դավիթ» ջոկատը շտապեց օգնության հասնել նախ Երասխավանում, ապա Նոյեմբերյանում, Գորիսում, Մեղրիում, Իջևանում ու արցախյան ճակատում թշնամու հետ կատաղի մարտեր մղող հայորդիներին։ 1991 թվականից ազատամարտիկների մի խումբ առանձնանալով «Սասունցի Դավթից»՝ կազմավորել է «Սասնա Ծռեր» կամավորական ջոկատը։ Հետագայում ջոկատը համալրվել է Արթիկի, Ճամբարակի, Մեղրիի ազատամարտիկներով։ Ունեցել է զինանշան, դրոշ, շտաբ, ռազմական և հրամանատարական խորհուրդներ։ 1990-1994 թվականներին մասնակցել է Հայաստանի սահմանամերձ և Արցախի Հանրապետության Քաշաթաղի, Մարտակերտի, Հադրութի, Մարտունու, Շուշիի, Քարվաճառի, Աղդամի, Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Առանձնապես աչքի է ընկել Բերձորի, Մարտակերտի և Շուշիի մարտական գործողությունների ժամանակ։ Աշոտ Մանուկյանի կիսանդրին տեղադրված է Երևանի Դավիթաշեն համայնքի № 93 դպրոցի բակում։


== Ծանոթագրություններ ==
Late Night Talking

Late Night Talking, անգլիացի երգիչ և երգերի հեղինակ Հարի Սթայլզի երգը, որը թողարկվել է 2022 թվականի մայիսի 20-ին՝ որպես երգչի «Harry’s House»  երրորդ ստուդիական ալբոմի երկրորդ սինգլ։


== Նախապատմություն ==
2022 թվականի մարտի 31-ին Հարի Սթայլզը թողարկել է «As It Was» լիդ սինգլը, որը արժանացել է քննադատների գնահատանքին և ունեցել մեծ առևտրային հաջողություն։ 2022 թվականին Քոուչելլա փառատոնում իր ելույթի ժամանակ նա կատարել է այդ երգը, ինչպես նաև նախկինում չհրապարակված երկու այլ երգեր, որոնցից մեկը եղել է «Late Night Talking» երգը։ Երգիչը նաև կենդանի կատարմամբ երգը ներկայացրել է մայիսի 19-ի առավոտյան «Today» ամենօրյա շոուի ժամանակ և այն ներառել է իր սեթ-ցուցակում՝ 2022 թվականի մայիսի 24-ին BBC Radio 1-ում ելույթ ունենալու համար։
Pitchfork-ից Քուին Մորլենդը ենթադրել է, որ երգը կարող է գրված լինել նրա ընկերուհու՝ Օլիվիա Ուայլդի մասին, սակայն Հարրին երբեք չի հստակեցրել, թե ում է նվիրված երգը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Պատեռնո (կոմունա)

Անվան այլ կիրառումների համար տե՛ս՝ Պատերնո (այլ կիրառումներ)Պատեռնո (իտալերեն՝ Paterno), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3967 մարդ, բնակչության խտությունը կազմում է 102 մարդ/կմ²։ Զբաղեցնում է 39,25 կմ² տարածք։ Փոստային ինդեքսն է՝ 85050։ Հեռախոսային կոդը՝ 0975։


== Ծանոթագրություններ ==
Նայ շրջան (Նևադա)

Նայ շրջան (անգլ.՝ Nye County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 47.001 կմ² է, բնակչությունը՝ 32.485 մարդ (2000 թ. տվյալներով)։ Շրջկենտրոնն է Թոնոպահ բնակավայրը։ Կազմավորվել է 1864 թ.։
Անոպոլ (գյուղ, Սլավուտայի շրջան)

Անվան այլ կիրառումների համար տե՛ս՝ ԱնոպոլԱնոպոլ (ուկրաիներեն՝ Ганнопіль), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Անոպոլ գյուղում բնակվում էր 860 մարդ։ Բնակավայրը զբաղեցնում է 1,89 կմ² տարածք։ Բնակչության խտությունը կազմում էր 455,03 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Հովհաննես եկեղեցի (Գանձակ)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի (ադրբ.՝ Müqəddəs İohann kilsəsi), հայկական եկեղեցի է Գանձակ քաղաքում, ներկայիս Աբբասզադեի փողոցում։


== Պատմություն ==
Ըստ դռան վրա փորագրած արձանագրության՝ եկեղեցին կառուցվել է 1633 թվականին և վերականգնվել է 1860-ին։ Մինչև 1990 թվականը եկեղեցին եղել է գործող, բայց երբ հայկական ուժերն ազատագրեցին Արցախը, ադրբեջանական կառավարությունը որոշեց եկեղեցին վերածել համերգային ակումբի։ Կառույցի հայկական ծագումը թաքցնելու համար՝ ադրբեջանցիները վերացրել են (ներկել կամ տաշել) հայկական մակագրությունները ներսից և դրսից։


== Ներկա վիճակ ==
Եկեղեցուց հանված են խաչերը, հայկական մակագրությունները հեռացված են, և շենքում գործում է երաժշտական ակումբ։


== Ծանոթագրություններ ==


== Արտաքին հղումներ ==
Գանձակ քաղաքի Սուրբ Հովհաննես եկեղեցու պատմության և ներկա իրավիճակի մասին (հայ.)
Գանձակ քաղաքի Սուրբ Հովհաննես եկեղեցու լուսանկարներ
Վիլեր Տուռնել

Վիլեր Տուռնել (ֆր.՝ Villers-Tournelle), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 160 մարդ, բնակչության խտությունը` 26.98 մարդ/կմ²։ Բնակավայրը զբաղեցնում է 5.93 կմ² տարածք։


== Աշխարհագրություն ==
Գտնվում է Փարիզ քաղաքից 90 կմ հյուսիս, Ամյեն քաղաքից 30 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 86-ը, իսկ ոչ ակտիվները` 24։ Ակտիվության ցուցանիշը կազմում է 78,2 %։ 86 աշխատունակ մարդկանցից աշխատել է 84 անձ (47 տղամարդ և 37 կին)։ Գործազուրկ են եղել 2 անձ (1 տղամարդ և 1 կին)։ 24 անաշխատունակներից 12-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քարավազ ջրվեժ

Քարավազ, ջրաերկրաբանական բնության հուշարձան Հայաստանում, որը ջրվեժ է։ Բնության հուշարձանը գտնվում է Վայոց ձորի մարզում, Հերհեր գետի աջակողմյան վտակի վրա, Կարմրաշեն գյուղից 2 կմ արևելք։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Պողոս Տարոնեցի

Պողոս Տարոնեցի, Պողոս Վարդապետ (11-րդ դար, Տարոն, Տուրուբերան, Մեծ Հայք - 1123, Մուշ), հայ փիլիսոփա, Մշո Առաքելոց վանքի առաջնորդ։
Մաս ունի իշխանի՝ Թոռնիկ Մամիկոնյանի որդի Չորդվանելի (1073 մոտ 1120) պատվերով, ի պատասխան հույն փիլիսոփա և թարգմանիչ Թեոփիստեի հունադավան (երկաբնակ) բովանդակությամբ ուղերձի, 1101 թվականին գրել է «Թուղթ ընդդեմ Թեոփիստեայ հոռոմ փիլիսոփային» երկը (1122 թվականին ընդարձակել և դարձրել է գիրք), որով վայելել է հայ միաբնակ եկեղեցու ջատագովի համբավ։ Մատթեոս Ուռհայեցին նրան անվանում է «երկրորդ լուսավորիչ երեվեալ տանս Հայոց»։ Հայ հռոմեադավան հոգեորականությունը հետագայում (հատկապես XIV դարում) մերժողական վերաբերմունք է ունեցել Պողոս Տարոնեցի երկի նկատմամբ։ Պողոս Տարոնեցի գրել է նաև այլ գործեր («Վերլուծության կարգաց եկեղեցոյ․․․», «Ցաղագս քառասնորդաց պահոց», «Ցաղագս առաջավորաց պահոց), որոնք ձեռագիր վիճակում են։
Դեդովսկի (խուտոր, Կույուրգազինսկի շրջան)

Դեդովսկի (ռուս.՝ Дедовский, բաշկիրերեն՝ Дедов), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանիկա (Սավալայի վտակ)

Անվան այլ կիրառումների համար տե՛ս՝ Պանիկա (այլ կիրառումներ)Պանիկա  (ռուս.՝ Паника ), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Կլյազմա գետի աջ ափին՝ 14 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմու ավազանային շրջանին, գետի ջրատնտեսային տեղամասը՝ Կլյազմա գետն է, գետի ենթաավազանը Օկի և Մոկշի գետերն են։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության<ref name='МПР России'>«Государственный водный реестр РФ: Паника»։ Արխիվացված է օրիգինալից 2012-07-20-ին։ Վերցված է 2015-05-01 </ref.

Ջրային օբյեկտի, պետական ջրային գրանցման կոդը - 05010200312107000007430
Հիդրոլոգիական ուսումնասիրությունների կոդը - 107000743
Ավազանի կոդը - 05.01.02.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոմախովկա

Տոմախովկա (ուկրաիներեն՝ Томахівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1710 թվականին։
2001 թվականի տվյալներով Տոմախովկա գյուղում բնակվում էր 318 մարդ։ Բնակավայրը զբաղեցնում է 0,718 կմ² տարածք։ Բնակչության խտությունը կազմում էր 442,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալինովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1860 թվականին։
2001 թվականի տվյալներով Մալինովկա գյուղում բնակվում էր 114 մարդ։ Բնակավայրը զբաղեցնում է 0,609 կմ² տարածք։ Բնակչության խտությունը կազմում էր 187,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Բաթաև

Վլադիմիր Ալեքսեևիչ Բաթաև (ապրիլի 16, 1966(1966-04-16), Մուրոմ (Վլադիմիրի մարզ)), ռուս նկարիչ, Ռուսաստանի նկարիչների միության անդամ (2007 թվականից)։


== Կենսագրություն ==
Ծնվել է 1966 թվականի ապրիլի 16-ին Մուրոմում, որտեղ դպրոցական տարիներին սկսել է զբաղվել գեղանկարչությամբ։
1981 թվականին ավարտել է Մուրոմի գեղարվեստի մանկական դպրոցը, որտեղ նրա՝ որպես նկարչի ձևավորման վրա մեծ ազդեցություն է թողել մուրոմացի գեղանկարիչ Իվան Միխայլովիչ Մինեևը։
1986 թվականին ավարտել է Իվանովսկի նկարչության դպրոցի արդյունաբերական գրաֆիկայի բաժինը։
Խորհրդային բանակում ծառայելուց հետո 1988 թվականին վերադարձել է Մուրոմ, որտեղ շարունակել է զբաղվել գեղանկարչությամբ։
1990 թվականից Մուրոմի 1100-ամյակի անվան մշակույթի պալատում ղեկավարել է «Էտյուդ» ժողովրդական իզոստուդիան։
2007 թվականին ընդունվել է Ռուսաստանի նկարիչների միություն։
Մուրոմում ունի նկարչական արհեստանոց՝  Պլեխանով փողոց 7, բնակարան 1։


== Ստեղծագործություններ ==
Բազմաթիվ գեղարվեստական աշխատանքների հեղինակ և քաղաքական, տարածաշրջանային և տեղական ցուցահանդեսների մասնակից է։ Ուսումնական տարիներին փորձել է իրեն նաև այլ ժանրերում․ նկարել է դիմանկարներ, նատյուրմորդներ, բայց այժմ նրա նկարները բացառապես Մուրումի բնապատկերներն են, իսկ ստեղծագործության մեջ զգալի է ռուս իմպրեսիոնիստների ազդեցությունը։
Գեղանկարչի աշխատանքները գտնվում են Մուրոմի պատմա-գեղարվեստական թանգարանում, Բլագովեշենսկի վանքում և Ռուսաստանի և արտասահմանյան մի շարք մասնավոր հավաքածուներում։

Ցուցահանդես2004 — Վլադիմիր (խմբակային)
2005 — Մուրոմ (անհատական, Մուրոմի պատմա-նկարչական թանգարան)
2007 — Մոսկվա (անհատական,  «Ռուսական սփյուռք» գրադարանային ֆոնդ)
2008 — (խմբակային, Անդրեյ Նեգանովի հետ)
2009 — Մուրոմ (անհատական)
2009 — Վլադիմիր (անհատական)
2014 «Ռուսական բնապատկերի հմայք» — Մոսկվա (անհատական,  «Ռուսական սփյուռք» գրադարանային ֆոնդ, մայիսի 12-ից մինչև սեպտեմբերի 30)
2016 «Արտացոլում» — Մուրոմ (անհատական հոբելյանական ցուցահանդես ապրիլի 8-ից մայիսի 3-ը)
2018 «Շրջանային գեղանկարչական ցուցահանդես», նվիրված Ա. Ի. Սոլժենիցինի ծննդյան հարյուրամյակին (Վլադիմիր, սեպտեմբերի 7-ից մինչև 30-ը)


== Ծանոթագրություններ ==
(3039) Յանգել

(3039) Յանգել (անգլ.՝ Yangel), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,558456 ա. մ., առավելագույնը մոտենում է 2,1847 ա. մ. հեռավորության վրա և հեռանում 2,9322 ա. մ.։ Արեգակի շուրջ մեկ ամբողջական պտույտ է կատարում 1494,74 երկրային օրվա ընթացքում, իր ուղեծրով շարժվելով միջինում 0,240845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3039) Յանգել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կապիտանկա (այլ կիրառումներ)

Կապիտանկա, կարող է վերաբերել՝

Կապիտանկա - գյուղ, Ուկրաինայի Կիրովոգրադի մարզի Գոլովանևի շրջանում
Կապիտանկա - գյուղ, Ուկրաինայի Նիկոլաևի մարզի Վրադիևկայի շրջանում
Սանտա Պերպետուա դե Մոգուդա

Սանտա Պերպետուա դե Մոգուդա (կատ.՝ Santa Perpètua de Mogoda), բնակավայր և մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես Օկսիդենտալ շրջանում։ Տարածքը կազմում է 15,7 կմ²։ Բնակչությունը՝ 25191 մարդ (2010 թվականի տվյալներով)։
Քաղաքի հովանավորն է համարվում սուրբ Սանտա Պերեպետուա մարտիր։


== Արտաքին հղումներ ==
Պաշտոնական կայք
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
deMogoda.cat - Comunitat virtual de Santa Perpètua de Mogoda
Բարխուդար Մինասի Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Բարխուդար Մինասի Գալստյան (օգոստոսի 4, 1958, Ղարաչինար - նոյեմբերի 4, 1991, Ղարաչինար), հայ ազատամարտիկ, Արցախյան առաջին պատերազմի մասնակից։
Ծնվել է 1958 թ. օգոստոսի 4-ին, Ղարաչինար գյուղում։ Ավարտել է տեղի միջնակարգ դպրոցը, ոստիկանական դպրոցը, այնուհետև՝ աշխատանքի անցել շրջանի ներքին գործերի բաժնում՝ որպես թաղային տեսուչ։
Արցախյան շարժման ակտիվ մասնակիցներից էր, 1991 թ. գյուղի ինքնապաշտպանության ջոկատի հրամանատարն էր։ Զոհվել է 1991 թ. նոյեմբերի 4-ին, Ղարաչինարի համար մղված մարտում։
Ամուսնացած էր, ունի երեք երեխա։ Հանգչում է հայրենի գյուղի գերեզմանատանը։
Մալայա Կադիգրոբովկա

Մալայա Կադիգրոբովկա (ուկրաիներեն՝ Мала Кадигробівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Մալայա Կադիգրոբովկա գյուղում բնակվում էր 20 մարդ։ Բնակավայրը զբաղեցնում է 2,87 կմ² տարածք։ Բնակչության խտությունը կազմում էր 6970 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսյակաևո (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԻսյակաևոԻսյակաևո (ռուս.՝ Исякаево, բաշկիրերեն՝ Иҫәкәй), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաջին համաշխարհային պատերազմի հերոսների հուշանշան (Շախտի)

Առաջին համաշխարհային պատերազմի հերոսների հուշանշան, հուշարձան ՌԴ Ռոստովի մարզի Շախտի քաղաքում։


== Պատմություն ==
Քաղաքի օրը և Հանքագործի օրը՝ 2014 թվականի օգոստոսի 31-ին, Շախտի քաղաքի Ալեքսանդրի զբոսայգում հանդիսավորությամբ բացվեց հուշահամալիր՝ նվիրված Առաջին համաշխարհային պատերազմի (1914-1918) հերոսներին։ Արձանի տեղադրումը նվիրված է Առաջին համաշխարհային պատերազմի սկզբի 100-ամյակին։ Այդ պատերազմի մարտերում Դոնի երկրամասից մասնակցել է մոտ 125 հազար կազակ, վաթսուն հեծելագունդ, երեսուներեք հեծելազորային մարտկոց, վեց պլաստունյան գումարտակ, հինգ պահեստային զորագունդ, երեք պահեստային մարտկոց և ավելի քան ութսուն առանձին հատուկ հարյուրյակ։ Դոնցիները մասնակցել են ռազմական գործողությունների մեծամասնությանը։
1914-1918 թվականների գործողությունների ընթացքում Դոնի կազակները ողջ աշխարհի համար դարձան տոկունության, քաջության և հերոսության օրինակ։ 193 սպա և ավելի քան 3700 շարքային կազակներ պարգևատրվել են Սուրբ Գեորգիի շքանշանով, Գեորգիևյան զենքով, Գեորգիևյան խաչերով և մեդալներով։ Առաջին համաշխարհային պատերազմի ժամանակաշրջանում ամենապատվաբեր զինվորական պարգևով՝ Գեորգիևյան խաչով պարգևատրված առաջին ստորին աստիճանավորը եղել է ծնունդով Նիժնե-Կալմիկովսկի խուտորից Դոնի կազակ, Երմակ Տիմոֆեևիչի անվան Դոնի կազակական 3-րդ գնդի 6-րդ հարյուրավորի եֆրեյտոր Կուզմա Ֆիրսովիչ Կրյուչկովը։
Հուշանշանը տեղադրելու նախաձեռնողը դարձել է Շախտիի Յակով Պետրովիչ Բակլանովի անվան կազակական կադետական կորպուսը։ Նախագիծը մշակվել է շախտիեցիների կողմից։ Հուշարձանն օծել է Շախտիի և Միլլերովոյի եպիսկոպոս Սիմոնը։ Տոնական և հանգստյան օրերին այստեղ հիշատակի հերթապահություն են իրականացնում Շախտիի Յակով Պետրովիչ Բակլանովի անվան կազակական կադետական կորպուսի սաները։


== Նկարագրություն ==
Պատվանդանին երկգլխանի արծիվ է, որը ճանկերում սեղմում է կադետական դրвշակը, որը զարդարված է ռուսաց վերջին կայսր Նիկոլայ II-ի անվանագրով։ Երկգլուխ արծվի թևերի տակ գտնվող սալիկներին փորագրված են Առաջին համաշխարհային պատերազմին մասնակցած Դոնի կազակական բոլոր զորամիավորումների անունները։


== Աղբյուրներ ==
К 100-летию начала Первой Мировой войны
Памятник героям Первой мировой войны открыт в Шахтах Archived 2017-02-16 at the Wayback Machine.
Донское казачество в Первой мировой войне Archived 2017-05-27 at the Wayback Machine.
Ռեուսդել-Դե Միրդեն

Ռեուսդել-Դե Միրդեն (հոլ.՝ Reusel-De Mierden ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 77,93 կմ² է, բնակչությունը՝ 12.362 (2011 թ.)։ Մեկ շնչի տարեկան միջին եկամուտը 13.000 եվրո է։
I Wanna Love You Forever

«I Wanna Love You Forever» (Ես ուզում եմ սիրել քեզ հավերժ), երգչուհի Ջեսսիկա Սիմփսոնի «Sweet Kisses» նորամուտային ալբոմի առաջին սինգլը, որ թողարկվել է 1999 թվականի սեպտեմբերի 28-ին։
Սինգլը  Billboard Hot 100 հիթ-շքերթում նորամուտը կատարել է 3-րդ հորիզոնականում՝ դառնալով Սիմփսոի առաջին ու վերջին սինգլը, որ ընդգրկվել է տասնյակում։ Սինգկը Մեծ Բրիտանիայում մեկնարկել է 7-րդ հորիզոնականում։ «I Wanna Love You Forever» երգւ Ջեսիկա Սիմփսոնի ամենահաջողակ սինգլն է ԱՄՆ-ում։


== Երգի մասին ==
«I Wanna Love You Forever» երգի հեղինակները և պրոդյուսերներն են Louis Biancaniello և Sam Watters։ Երգը սիրային բալալդ է և ներկայացնում է Սիմփսոնի հզոր վոկալը։ Չնայած Biancaniello և Watters ներկայացված են միասին, մինչ օրս անհայտ է, թե նրանցից ով է հեղինակել երգի տեքստը, ով՝ երաժշտությունը։


== Երգացանկ ==


== Հիթ-շքերթներ և վաճառք ==


== Թողարկման պատմություն ==


== Ծանոթագրություններ ==
(742) Էդիսոնա

(742) Էդիսոնա (անգլ.՝ Edisona), աստերոիդ աստերոիդների հիմնական գոտում։ Հայտնաբերվել է 1913 թվականի փետրվարի 23-ին Ֆրանց Կայզերի կողմից Հայդելբերգում։
Միջին հեռավորությունը Արեգակից կազմում է 3,009146 ա. մ., առավելագույնը մոտենում է 2,6497 ա. մ. հեռավորության վրա և հեռանում 3,3686 ա. մ.։ Արեգակի շուրջ մեկ ամբողջական պտույտ է կատարում 1906,62 երկրային օրվա ընթացքում, իր ուղեծրով շարժվելով միջինը 0,188816 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում են 11.22° անկյուն։


== Ընտանիք ==
Էդիսոնա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Դասակարգում ==
Ըստ Տոլենի սպեկտրալ դասակարգման պատկանում է S դասին։


== Անուն ==
Անունն ստացել է Ամերիկացի գիտնական, խոշորագույն գյուտարար Թոմաս Էդիսոնի (1847-1931) պատվին։


== Տես նաև ==
Աստերոիդների ցանկ (701-800)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(742) Էդիսոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամատունի Վիրաբյան

Ամատունի Սասունիկի Վիրաբյան (օգոստոսի 17, 1956(1956-08-17), Գեղանիստ, Արթիկի շրջան, Հայկական ԽՍՀ, ԽՍՀՄ), հայ պատմաբան, պատմական գիտությունների դոկտոր։ Հայաստանի ազգային արխիվի տնօրեն (2003-2020)։


== Կենսագրություն ==
1977 թվականին ավարտել է Կիրովականի պետական մանկավարժական ինստիտուտի պատմության ֆակուլտետը։ 1977-1980 թվականներին եղել է Կիրովականի սարքաշինական տեխնիկումի ԼԿԵՄ կոմիտեի քարտուղար, 1980-1991 թվականներին՝ ՀԿԿ Կենտկոմի կուսակցության պատմության ինստիտուտի կուսակցական արխիվում ավագ գիտական աշխատող, 1991-2001 թվականներին՝ Հայաստանի հանրապետության հասարակական-քաղաքական կազմակերպությունների փաստաթղթերի կենտրոնական պետական արխիվի տնօրենի տեղակալ։ 2001 թվականի հուլիսի 16-ին նշանակվել է ՀՀ կառավարությանն առընթեր արխիվային գործի վարչության պետ, 2002 թվականի սեպտեմբերի 25-ին՝ արխիվային գործի գործակալության պետ։ 2003-2020 թվականներին ղեկավարել է Հայաստանի ազգային արխիվը։


== Պարգևներ և մրցանակներ ==
Մովսես Խորենացու մեդալ (2011)։
2013 թվականի ապրիլի 23-ին ՀՀ Նախագահի հրամանագրով նրան շնորհվել է Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակ։
Երևանի քաղաքապետի ոսկե մեդալ (2016)


== Գիտական հրապարակումներ ==
«Հայաստանը Ստալինից մինչև Խրուշչով։ Հասարակական-քաղաքական կյանքը 1945-1957 թվականներին» (Երևան, 2001 թվական)։
«Գրիգոր Հարությունյան. Կյանքն և գործունեությունը», Երևան, 2000 (համահեղինակ)։
«Լեռնային Ղարաբաղը 1918-1923 թվականներին, փաստաթղթերի և նյութերի ժողովածու», Երևան 1992 (համահեղինակ)։
«Նախիջևան-Շարուր 1918-1920 թվականներ, փաստաթղթեր և նյութեր», «Բանբեր Հայաստանի արխիվների», Երևան, 1993, N1-2 (համահեղինակ)։
«Փաստաթղթեր գոյապայքարի և ինքնահաստատման», «Բանբեր Հայաստանի արխիվների», Երևան 2001, N1 (համահեղինակ)։
«Հայաստանի Հանրապետությունը 1918-1920 թվականներին (քաղաքական պատմություն), փաստաթղթերի և նյութերի ժողովածու», Երևան, 2000 (համահեղինակ)։
«Համահայկական խորհրդակցություններ (1912-1920 թվականներ), փաստաթղթերի և նյութերի ժողովածու», Երևան, 2004, (համահեղինակ)։
«Վշտապատում, Հայոց մեծ եղեռնն ականատեսների աչքերով», Երևան, 2005, (համահեղինակ)։


== Ծանոթագրություններ ==


== Արտաքին հղումներ ==
Ամատունի Վիրաբյան
Մեր արխիվները բաց են. Ամատունի Վիրաբյան
Ստարոպետրովսկի (Մորոզովի շրջան)

Ստարոպետրովսկի (ռուս.՝ Старопетровский), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Պարամոնովսկի գյուղական համայնքի կազմի մեջ։
2009 թ. տվյալներով Բնակչությունը կազմում է 657 մարդ։
Բելենկայա (Օսկոլի վտակ)

Բելենկայա (ռուս.՝ Беленькая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օսկոլ գետի ձախ ափին՝ 315 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  05010400312107000011950
Հիդրոլոգիական ուսումնասիրությունների կոդը -  107001195
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արթուր Ղանդիլյան

Արթուր Մամիկոնի Ղանդիլյան (դեկտեմբերի 21, 1965(1965-12-21), Լենինական, Հայկական ԽՍՀ, ԽՍՀՄ), «Ցայգ» հեռուստաընկերության հիմնադիր և սեփականատեր, «Շիրակ» հանրային հեռուստառադիոընկերության գործադիր տնօրեն, մասնագիտությամբ՝ ինժեներ։ Գյումրու նկարիչների միության պատվավոր անդամ։


== Գործունեություն ==
1988 թվականի երկրաշարժից հետո, Արմեն Անտոնյանի և Արթուր Եզեկյանի օգնությամբ ստեղծեց Ցայգ մարզային հեռուստաընկերությունը։ 1991 թվականի հունվարի 3-ին Գյումրիում գրանցվեց Ցայգ ՀԸ-ը։ Սկզբնական շրջանում հեռուստաընկերությունը վարձակալեց մեկ աշխատասենյակ, մեկ սիրողական տեսախցիկ, ձեռք բերեց երկու տեսամագնիտոֆոն, որից հետո կատարվեցին եթերի նախապատրաստական աշխատանքները։ 1992 թվականին «Ցայգ»-ը ձեռք է բերում անկախ լրատվականի կարգավիճակ և ստանում 8 ժամ եթերի տևողության հնարավորություն հանդիսանալով առաջին մասնավոր հեռուստաալիքը Հայաստանում։


== Պարգևներ ==
Մովսես Խորենացու մեդալ, 2017։


== Ծանոթագրություններ ==
Պրոկլես Կոստանդնուպոլսեցի

Պրոկլես Կոստանդնուպոլսեցի (արմտ. հայ.՝ Պրոկղ (Պրոկլ), հուն․՝ Πρόκλος, մոտ 390 - 446, Կոստանդնուպոլիս, Բյուզանդական կայսրություն), բյուզանդական աստվածաբան և եկեղեցական գործիչ, Կոստանդնուպոլսի պատրիարք (434-446)։


== Կենսագրություն ==
Ծնվել է մոտ 370 թվականին, աշակերտել է Հովհան Ոսկեբերանին։ Նամակագրական կապեր է ունեցել Սահակ Պարթևի և Մեսրոպ Մաշտոցի հետ։
Մահացել է 446 թվականին։


== Աշխատություններ ==
Պահպանվել են նրա բազմաթիվ ճառերը, ներբողները և դավանաբանական թղթերը։ Կարևոր պատմական վավերագիր է «Թուղթ սրբոյն Պրոկղի առ եպիսկոպոսունս Հայոց Սեծաց» ընդարձակ ուղերձը, որտեղ քննարկել է Նեստորի ու նրա գաղափարական նախորդների հայացքները, խորհուրդներ տվել հայոց եկեղեցու առաջնորդներին զգուշանալ հերձվածողներից, որոնք Մեծ Հայքում տարածում են ընդհանուր եկեղեցու մերժած գրքերը։ Պահպանվել է այդ թղթի հունարեն բնագիրը և ասորերեն թարգմանությունը։ Հայերեն թարգմանությամբ պահպանվել է Պրոկլեսի երկրորդ նամակը՝ «Թուղթ Պրոկղեայ եպիսկոպոսի առ Սահակ հայրապետ Հայոց և առ սուրբն Մաժդոց»։ Երկու նամակներն էլ կարևոր աղբյուր են եկեղեցական գրականության և գաղափարական պայքարի վաղ շրջանի պատմության համար։ Պրոկլեսի գրվածքների զգալի մասը թարգմանվել է հայերեն 5-րդ դարում, որոշ գործեր էլ՝ հետագա դարերում։


== Ծանոթագրություններ ==


== Աղբյուրներ ==
«Մատենադարան հայկական թարգմանութեանց նախնեաց (դար Դ-ԺԳ)», Գարեգին Զարպհանալյան, Վենետիկ - Սբ.Ղազար, 1889
«Գիրք թղթոց. Մատենագրութիւն նախնեաց», Թիֆլիս, 1901
Դեսպան Մորգենթաուի պատմությունը

«Դեսպան Մորգենթաուի պատմությունը» (անգլ.՝ Ambassador Morgenthau’s Story), 1918 թվականին Նյու Յորքում հրատարակված Օսմանյան կայսրությունում ԱՄՆ դեսպան Հենրի Մորգենթաուի հուշերն են։ 1919 թվականին թարգմանվել է հայերեն։
Հենրի Մորգենթաուն «Դեսպան Մորգենթաուի պատմությունը» գրքում ներկայացրել է Օսմանյան կայսրությունում և մասնավորապես Կոստանդնուպոլսում տիրող իրադրությունը, անդրադարձել է կայսրությունում Գերմանիայի դեսպան Հանս Վանգենհայմի հետ ունեցած իր հանդիպումներին՝նշելով Առաջին աշխարհամարտի տարիներին մի շարք հարցերի վերաբերյալ Գերմանիայի ունեցած դիրքորոշումը։ Մորգենթաուն նշում է, որ 1915 և 1916 թվականներին իրականացված հայերի տեղահանությունը թուրքական նոր մեթոդ էր՝ մինչ այդ երբևէ չկիրառված։ Հեղինակի կարծիքով մարդկանց զանգվածային տեղահանության գաղափարը զուտ գերմանական էր։ Մորգենթաուն ներկայացրել է նաև հայկական հարցի շուրջ երիտթուրք առաջնորդների հետ ունեցած իր զրույցները։ Նա առանձին գլխում անդրադառնում է Օսմանյան կայսրությունում հայերի նկատմամբ իրականացված ցեղասպանության քաղաքականությանը և առանձնահատուկ ուշադրություն դարձնում այն փաստին, որ հայերի տեղահանությունը, ձերբակալություններն ու ջարդերը նախապես մշակված ծրագրի հետևանք էին։ 


== Հեղինակը ==
Հենրի Մորգենթաու (1856-1946 թթ.). Նրա ընտանիքը 1866 թ. ԱՄՆ է տեղափոխվել Գերմանիայի Մանհայմ քաղաքից և հաստատվել Նյու Յորքում, որտեղ Հենրի Մորգենթաուն ստացել է իրավաբանական կրթություն։ Վուդրո Վիլսոնի` ԱՄՆ նախագահ ընտրվելուց հետո` 1913 թվականին, Մորգենթաուն նշանակվել է Օսմանյան Կայսրությունում Միացյալ Նահանգների դեսպան՝ դիվանագիտական ծառայություն իրականացնելով մինչ 1916 թվականը։


== Քաղվածքներ ==
Մորգենթաուն Օսմանյան կայսրությունից հեռանալու նախօրեին հանդիպում է Թալեաթի հետ՝ կրկին բարձրացնելով հայերի խնդիրը, ինչին Թալեաթը պատասխանում է. 


== Ծանոթագրություններ ==
Էմմա Դ'Արսի

Էմմա Զիա Դ'Արսի (անգլ.՝ Emma Zia D'Arcy, հունիսի 27, 1992(1992-06-27), Էնֆիլդ, Մեծ Լոնդոն, Անգլիա, Միացյալ Թագավորություն), անգլիացի կինոյի, հեռուստատեսության և թատրոնի դերասան, առավել հայտնի է «Վիշապի տունը» հեռուստասերիալում կերտած Ռեյնիրա Թարգարիենի դերով։


== Վաղ կյանք ==
Ծնվել է 1992 թվականի հունիսի 27-ին Լոնդոնում։ Հաճախել է Օքսֆորդի համալսարանի Ռասկինի արվեստի դպրոցը, որտեղ կերպարվեստ է ուսումնասիրել։ The Yard Theatre-ում մասնակցել է «Ռոմեո և Ջուլիետ» և այլ ստեղծագործությունների բեմադրություններին։ Նա նաև մասնակցել է Almeida Theatre, West Yorkshire Playhouse, Arcola Theatre և Oxford Playhouse թատրոնների ներկայացումներին։


== Կարիերա ==
Բացի թատրոնում ներկայացումներին մասնակցելուց, նա նաև հանդես է եկել մի քանի հեռուստատեսային արտադրություններում, ինչպիսին է 2020 Amazon Prime Video հարթակի «Ճշմարտություն որոնողներ» սարսափ կատակերգությունը։ Նա նաև հայտնվել է BBC One հեռուստաալիքի և Նեթֆլիքս հարթակի «Wanderlust» հեռուստասերիալում, ինչպես նաև Amazon Prime Video հարթակի «Հաննա» սերիալի երկրորդ սերիայում։ Նա նաև հայտնվել է 2020 թվականի «Սխալ պահվածք» կատակերգական դրամայում։
2020 թվականի դեկտեմբերին Դ'Արսին միացել է HBO հեռուստաալիքի «Գահերի խաղը» հեռուստասերիալի (2011–2019) փրիքվել՝ «Վիշապի տունը» հեռուստասերիալի գլխավոր դերասանական կազմին՝ որպես Ռեյնիրա Թարգարիեն։ Սերիալի արտադրությունը սկսվել է 2021 թվականի ապրիլին, իսկ տաս սերիայից բաղկացած առաջին եթերաշրջանի պրեմիերան տեղի է ունեցել 2022 թվականի օգոստոսին։


== Անձնական կյանք ==
Դ'Արսին ոչ-բինար է։


== Ֆիլմագրություն ==


=== Ֆիլմ ===


=== Հեռուստատեսություն ===


=== Տեսահոլովակ ===


== Ծանոթագրություններ ==
Տիպ 67

Տիպ 62 (անգլ.՝ Type 62), չինական Norinco ընկերության կողմից արտադրվող միակ գնդացիրը։


== Պատմություն ==
Գնդացիրն ստեղծվել է Չինաստանի ժողովրդա-ազատագրական բանակի համար՝ որպես ավելի թեթև փոխարինում Տիպ 53-ի (ՍԳ-43) և Տիպ 57-ի (ՍԳՄ) համար, որոնք խորհրդային արտոնագրով թողարկվել էին ՉԺՀ-ում։


== Կառուցվածք ==
Օգտագործում է ԴՊ գնդացրի ձգանային մեխանիզմ, ՍԳ-43-ի արագ փոխվող փող, Դեգտյարյովի ձեռքի գնդացրի նման գազային կարգավորիչ, ZB vz. 30-ի հարվածային-փակաղակային մեխանիզմ և սնուցման համակարգ Մաքսիմի գնդացրի մատակարարման ժապավենի ձևափոխված մեխանիզմի հիման վրա։


== Տարբերակներ և ձևափոխված տարբերակներ ==
Տիպ 67-1 (67-1式) – 1978 թվականին մշակված արդիականացված տարբերակ, որի թողարկումն սկսվել է 1980 թվականին։ Ունի ծանրացված փող։
Տիպ 67-2 (67-2式) – արդիականացված տարբերակ, որի մշակումն սկսվել է 1979 թվականի դեկտեմբերին և ավարտվել 1982 թվականի հունվարին։ Կոմպլեկտավորում է նոր նմուշի թեթև հաստոց։


== Շահագործող երկրներ ==
 Չինաստան – ներառվել է ՉԺԱԲ սպառազինության մեջ, բայց փոխարինվել է Տիպ 80 գնդացիրով։
 Վիետնամ – վաղ մոդելները մեծ քանակությամբ մատակարարվել են Հարավային Վիետնամի ազգային-ազատագրական ճակատ և Վիետնամի ժողովրդական բանակ։Տիպ 67 գնդացիրն արտահանվել է նաև Կոնգո, Զամբիա և այլ երկրներ։


== Ծանոթագրություններ ==


== Արտաքին հղումներ ==
М. Р. Попенкер. Единый пулемет Тип 67 (Type 67) (КНР) // сайт «Современное стрелковое оружие мира»
Տիպ 67 գնդացիրի և նրա ձևափոխված տարբերակի նկարագրությունը www.nazarian.no կայքում
http://arms2.narod.ru/Info/Pulemet/China/01.htm
Տիպ 67 գնդացիրի նկարագրությունը war-arms.info կայքում
Norinco Type 67 / Internet Movie Firearms Database (կիրառությունը կինոֆիլմերում և համակարգչային խաղերում)
Իոսիպովկա (գյուղ, Կազատինի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1680 թվականին։
2001 թվականի տվյալներով Իոսիպովկա գյուղում բնակվում էր 1 119 մարդ։ Բնակավայրը զբաղեցնում է 3,14 կմ² տարածք։ Բնակչության խտությունը կազմում էր 356,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Բեկի հուշարձան (Կապան)

Դավիթ Բեկի հուշարձան, գտնվում է Սյունիքի մարզի Կապան քաղաքի կենտրոնում՝ հրապարակի հյուսիսարևելյան եզրին։ Հուշարձանը տեղադրվել է 1978 թվականին։ Ընդգրկված է Կապանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Սարգիս Բաղդասարյան, Մարատ Նուրիջանյան
Ճարտարապետ՝ Վարուժան Սահակյան


== Տվյալներ ==
Արձանի նյութը կոփածո պղինձ է։


== Պատկերասրահ ==

		


== Ծանոթագրություններ ==
(5702) Մորանդո

(5702) Մորանդո (անգլ.՝ Morando), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 16-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,261141 ա. մ., առավելագույնը մոտենում է 1,9768 ա. մ. հեռավորության վրա և հեռանում 2,5455 ա. մ.։ Արեգակի շուրջ մեկ ամբողջական պտույտ է կատարում 1241,91 երկրային օրվա ընթացքում, իր ուղեծրով շարժվելով միջինում 0,289876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5702) Մորանդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոդրանիս

Կոդրանիս (թուրքերեն՝ Akçalı, քրդ.՝  Kertênîs), գյուղ Արևմտյան Հայաստանում, Վանի վիլայեթի Ջուլամերկի գավառակում։ Մտնում էր Բերվարեզետ գյուղախմբի մեջ։


== Բնակչություն ==
XX դարի սկզբին ուներ 32 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(9051) 1991 UG3

(9051) 1991 UG3, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,402764 ա. մ., առավելագույնը մոտենում է 1,8858 ա. մ. հեռավորության վրա և հեռանում 2,9197 ա. մ.։ Արեգակի շուրջ մեկ ամբողջական պտույտ է կատարում 1360,4 երկրային օրվա ընթացքում, իր ուղեծրով շարժվելով միջինում 0,264629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9051) 1991 UG3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդվարդ Նինո Էրնանդես

Էդվարդ Նինո Էրնանդես (անգլ.՝ Edward Niño Hernández, մայիսի 10, 1986(1986-05-10), Բոգոտա, Կոլումբիա) աշխարհի երկրորդ ամենակարճահասակ շարժվող մարդն է։ Նա հավաստագրվել է Գինեսի ռեկորդների գրքում 2010 թվականի սեպտեմբերի 4-ին։
Էրնանդեսը դադարել է աճել դեռ երկու տարեկանից։ Ծնված օրվանից նրա հասակն ավելացել է ընդամենը 40 սմ-ով։ 24 տարեկանում Էրնանդեսը 0,7 մ հասակ է ունեցել և կշռել է 10 կգ։ 33 տարեկանում Էրնանդեսի հասակը եղել է 0,721 մ։ Նա ապրում է Կոլումբիայի Բոգոտա քաղաքումԳինեսի այս ռեկորդի նախորդ տիտղոսակիրը՝ Մոնղոլիայից Հե Պինգպինգն է եղել, որի հասակը Էրնանդեսից 3,8 սմ բարձր է եղել։ Նա մահացել է 2010 թվականի մարտի 13-ին Հռոմում, որտեղ նկարահանվում էր Lo show dei record հեռուստահաղորդումում։ Էրնանդեսի ռեկորդը գերազանցել է երբ նեպալցի Խագենդրա Թապա Մագարը։ Ռեկորդը վերականգնվել է 2020 թվականի հունվարի 17-ին՝ Մագարի մահից հետո, բայց կրկին կորցրել է այն 2022 թվականի դեկտեմբերի 13-ին, երբ իրանցի Աֆշին Ղադերզադեն 20 տարեկան է դարձել։
Էրնանդեսը գումար է վաստակում տարբեր շոուներում հանդես գալով և ֆիլմերում նկարահանվելով, նա հանդես է եկել Արգենտինայի Susana Giménez հեռուստածրագրում։


== Ծանոթագրություններ ==
Ստատոր

Ստատոր ( անգլ.՝ stator, լատ.՝ stare—կանգնել), էլեկտրական մեքենայի անշարժ մաս, որը կատարում է մագնիսահաղորդալարի և կրող կոնստրուկցիայի դեր։ 
Բաղկացած է միջուկից և հենոցից։ Միջուկը պատրաստում են լաքով մեկուսացված էլեկտրատեխնիկական պողպատի թերթերից (0,35-0,5 մմ հաստությամբ), որոնցից կազմում են թերթակապոցներ և դրանք ամրացնում հենոցին։
Հիդրոտուրբինի հիմնական մաս՝ պողպատե օղաձև դետալի տեսքով։ Ծառայում է ուղղաձիգ բեռնվածքները հէկի շենքի ստորին մասին հաղորելու համար։ Ստատիկան տեղադրում են հիդրոտուրբինի պարուրաձև խցում։ Խոշոր տուրբինների համար ստատիկան սովորաբար լինում է եռակցովի։
Օրիկ

Օրիկ, հայկական ծագմամբ իգական անձնանուն։ Ծագել է հայերեն օր բառից։


== Ծանոթագրություններ ==
Ստեփան Հինդլյան

Ստեփան Հինդլյան (1882, Թալաս, Անկարայի նահանգ - 1922), հայ բժիշկ։


== Կենսագրություն ==
Ծնվել է 1882 թվականին Անկարայի նահանգի Կեսարիայի գավառի Թալաս ավանում։ 1911 թվականին ավարտել է Բեյ­րութի Սեն Ժոզեֆ Ֆրանսիական համալսարանի բժշկական ֆակուլտետը։ Թուրքիայում բժիշկ է աշխատել։
Սպանվել է 1922 թվականին Պելեն նավահանգստի մոտ՝ 40 տարեկանում։


== Գրականություն ==
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (16881940), Իսթանպուլ, 1940։
Ցուցակ Հայոց ցեղասպանության զոհերի (1915-1923 թթ.), հ. 3, Անկարայի նահանգ, Երևան, 2006։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Բոյուք-Թաթլար

Բոյուք-Թաթլար, գյուղ Արևմտյան Հայաստանում, Կիլիկիայի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աուսկուլտացիա

Աուսկուլտացիա (լատ.՝ auscultare - ունկնդրել), մարդու և կենդանիների ներքին օրգանների հետազոտման մեթոդ՝ դրանցում առաջացած ձայնային երևույթների ունկնդրմամբ։ Աուսկուլտացիայի նպատակներն են հետազոտել արյան շրջանառության և շնչառության համակարգերը (սրտի տոներ և շնչառական աղմուկներ), ինչպես նաև ստամոքս-աղիքային ուղին (աղիքային աղմուկներ)։ Օրգանիզմում առաջացած ձայնային երևույթների ունկնդրումը՝ որպես ախտորոշման եղանակ կիրառվել են դեռևս Հին Եգիպտոսում։ Սրտի ունկնդրումն առաջինը կիրառել է հույն բժիշկ Արեթեոսը դեռևս մեր թվարկությունից առաջ 2-րդ դարում։
Աուսկուլտացիա բառը առաջին անգամ կիրառվել է Ֆրանսիացի թերապևտ Ռ. Լաեննեկի կողմից, ով 1819 թվականին մշակել է ասուկուլտացիաի ժամանակակից մեթոդը՝ կիրառելով ստետոսկոպը։ Լաեննեկի ներդրումն այն է, որ նա կատարելագործեց այս եղանակը՝ իրար հետ կապելով որոշակի ձայները կրծքավանդակում որոշակի ախտաբանական փոփոխությունների հետ և վերջինիս կատարման համար հնարեց հարմար գործիք՝ ստետոսկոպ։
Աուսկուլտացիան հմտություն է, որը պահանջում է բավարար կլինիկական փորձառություն և լավ ունկնդրելու կարողություն։ Անասնաբուժության մեջ գործիքային ունկնդրման մեթոդն առաջին անգամ (1901) կիրառել է հունգարացի գիտնական Ի․ Սարեկը։ Ասուկուլտացին լինում է ուղղակի (ականջի անմիջական հպումով), անուղղակի (գործիքներով՝ ստեթոսկոպ, ֆոնենդոսկոպ)։ Թոքերի հիվանդությունների ժամանակ ասուկուլտացիայի օգնությամբ հայտնաբերվում են շնչառական բնորոշ աղմուկներ, զանազան խզզոցներ։ Սրտի տոների փոփոխությունները և աղմուկները լսելով դատում են սրտի գուծունեության խանգարումների մասին։ Զարկերակի աշխատանքը լսում են արյան ճնշումը չափելիս։ Որովայնի ասուկուլտացիայով հաստատում են ստամոքսի կամ աղիքների գալարակծկանքի փոփոխությունները, հղիների մոտ՝ պտղի սրտի բաբախը։
Նատալինսկ

Նատալինսկ (ռուս.՝ Натальинск), քաղաքատիպ ավան Ռուսաստանի Սվերդլովսկի մարզի Կրասնոուֆիմսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2079 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
After Hours (ալբոմ)

«After Hours» (անգլ. թարգմանաբար՝ «Աշխատանքից հետո»), կանադացի երգիչ The Weeknd-ի չորրորդ ստուդիական ալբոմը, որը թողարկվել է 2020 թվականի մարտի 20-ին։ Ալբոմի անունը ներկայացվել է 2020 թվականի փետրվարի 13-ին։ Ալբոմին աջակցելու համար թողարկվել են չորս սինգլներ՝ «Heartless», «Blinding Lights», «In Your Eyes» և «Save Your Tears»։ Սա The Weeknd-ի առաջին ստուդիական ալբոմն է 2016 թվականի «Starboy»-ից և 2018 թվականի «The Weeknd in Japan» հավաքածուի թողարկումից հետո։ Ալբոմին աջակցելու համար նախատեսվում է The After Hours Tour շրջագայությունը, որը տեղի է ունենալու Հյուսիսային Ամերիկայում և Եվրոպայում։


== Պատմություն ==
Առաջին անգամ The Weeknd-ը հիշատակել է, որ աշխատում է նոր ալբոմի վրա 2018 թվականի նոյեմբերին, երբ ելույթի ժամանակ ասել է. «4-րդ մասը շուտով կլինի»։ 2019 թվականի հունվարի 12-ին Թեսֆայեն շարունակել է պատմել ալբոմի և դրա ձայնի մասին՝ թվիթ գրելով. «Այլևս չի լինի ցերեկային երաժշտություն», ինչը թույլ է տալիս ենթադրել, որ ալբոմում կշարունակվեն այն գաղափարները, որոնք եղել են «My Dear Melancholy»-ում։ 2019 թվականի օգոստոսի 6-ին՝ համատեղ մի քանի սինգլերից հետո, The Weekend-ը հայտարարել է, որ շարունակում է աշխատանքը նոր ալբոմի վրա։ Նոյեմբերի 24-ին «Blinding Lights» սինգլը օգտագործվել է Mercedes-Benz-ի հեռուստատեսային գովազդում, իսկ հաջորդ օրը հայտարարվել է նոր «Heartless» սինգլի թողարկման մասին։ Նոյեմբերի 27-ին Beats 1 ռադիոյի Memento Mori-ի The Weeknd's հաղորդման ժամանակ կայացել է «Heartless» երգի պրեմիերան։ Ռադիոյով երգի պրեմիերայից ժամեր առաջ The Weeknd-ը հայտարարել է իր վերադարձը «Անկումն սկսվում է վաղը երեկոյան» և «Այսօր մենք սկսում ենք նոր գժական գլուխ, որը պատմում է ուղեղի հալոցիքի մասին։ Գնացի՛նք» գրություններով։ Երկու սինգլերն էլ առևտրային առումով հաջողակ են եղել և քննադատների դրական արձագանքին են արժանացել։ «Heartless»-ը դարձել է Weekend-ի չորրորդ երգը, որն առաջին տեղն է զբաղեցրել Billboard Hot 100-ում, իսկ «Blinding Lights»-ը առաջին տեղն է զբաղեցրել տարբեր երկրների շքերթներում։ 2020 թվականի փետրվարի 13-ին Թեսֆայեն հայտարարել է ալբոմի անունը 48 վայրկյանանոց հոլովակով։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Ալբոմի անվանում (թիզեր) ՅուԹյուբում
«Աշխատանքից հետո» (կարճամետրաժ ֆիլմ) ՅուԹյուբում
Մ.թ.ա. 80


== Դեպքեր ==


== Ծնունդներ ==


== Մահեր ==
(7636) Կոմբա

(7636) Կոմբա (անգլ.՝ Comba), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,602684 ա. մ., առավելագույնը մոտենում է 2,387 ա. մ. հեռավորության վրա և հեռանում 2,8183 ա. մ.։ Արեգակի շուրջ մեկ ամբողջական պտույտ է կատարում 1533,67 երկրային օրվա ընթացքում, իր ուղեծրով շարժվելով միջինում 0,234732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7636) Կոմբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Անյան (Էնայի գավառ)

Սենտ Անյան (ֆր.՝ Saint-Agnan), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսսոմ–սյուր–Մարն կանտոնայի կազմի մեջ։ Կոմունայի շրջանը՝ Շատե–Տերրի։
INSEE կոդը՝ 02669:


== Բնակչություն ==
2010 թվականին բնակչությունը կազմել է 101 մարդ։


== Տնտեսություն ==
2010 թվականին համայնքի 78 աշխատունակ (15-64 տարեկան) բնակիչներից 58 -ը տնտեսապես ակտիվ էին, 20 -ը՝ ոչ ակտիվ (ակտիվության ցուցանիշը կազմել է 74,4 % , 1999 թվականին եղել է 81,4 %)։ 58 տնտեսապես ակտիվ բնակիչներից աշխատում էին 54-ը (30 տղամարդ և 24 կին), գործազուրկ էին 4 մարդ (0 տղամարդ և 4 կին)։ 20 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 6-ը՝ թոշակառուներ,7-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սենտ Անյան (ֆր.)
Հայկակ Արշամյան

Հայկակ Մաքսիմի Արշամյան (օգոստոսի 18, 1971(1971-08-18), Երևան, Հայկական ԽՍՀ, ԽՍՀՄ), հայ պատմաբան, պատմական գիտությունների թեկնածու, Երևանի պետական համալսարանի դասախոս, Հայաստան համահայկական հիմնադրամի գործադիր տնօրեն։ 1996-98 թվականներին ծառայել է ՀՀ զինված ուժերում, պահեստազորի սպա է։


== Կրթություն ==
1988-1993 թվականներին սովորել է ԵՊՀ պատմության ֆակուլտետում։ 1996 թվականին ստացել է պատմական գիտությունների թեկնածուի գիտական աստիճան։


== Աշխատանքային գործունեություն ==
1999 թվականից մինչ այժմ որպես Հայոց պատմության դասախոս աշխատում է Երևանի պետական համալսարանում։ Տարբեր տարիների որպես ծրագրերի համակարգող է աշխատել Երևանի մամուլի ակումբում, Տարածաշրջանային ուսումնասիրությունների կենտրոնում և «Թրանսփարենսի Ինթերնեշնլ Հայաստան» կազմակերպությունում։
2018 թվականի հունիսի 2-ից մինչև հոկտեմբերի 2-ը եղել է ՀՀ վարչապետ Նիկոլ Փաշինյանի խորհրդականը։
2018 թվականի սեպտեմբերի 24-ին Հայկակ Արշամյանը նշանակվել է Հայաստան համահայկական հիմնադրամի գործադիր տնօրեն։
Ամուսնացած է, ունի երկու երեխա։


== Ծանոթագրություններ ==
Բաթման (գետ)

Անվան այլ կիրառումների համար տե՛ս՝ Բաթման (այլ կիրառումներ)Բնջրի, գետ Հայկական լեռնաշխարհում, Տիգրիսի ավազանում, նրա ձախակողմյան վտակը։ Սկիզբ է առնում Հայկական Տավրոս լեռնահամակարգի Ծովասար և Մարաթուկ լեռների լանջից՝ երեք ճյուղերով որոնք հոսում են Սասունի, Խիանքի և Խուլփի շրջաններով։ Անդոկաջուր մայր գետին է միանում Քյոփրու գետի մոտով։ Բավական տարածություն հոսում է գետնի տակով, որի պատճառով էլ թուրքերը կոչել են Բաթման («թաղված», «թաքնված» գետ)
:


== Ծանոթագրություններ ==